Herman Cappelen

Herman Wright Cappelen (født 1967) er en norsk filosof. Han er professor i filosofi ved University of Hong Kong. Hans viktigste forskningsområder omfatter språkfilosofi, filosofisk metodologi og relaterte områder i erkjennelsesteori, bevissthetsfilosofi, og metafysikk.

På 2020-tallet forsker han blant annet på kunstig intelligens (KI).

Bakgrunn
Cappelen har en en bachelor i filosofi, politikk og økonomi fra Oxford-universitetet i 1989. I 1996 fikk Cappelen sin doktorgrad fra University of California, Berkeley. Tittelen på avhandlingen var The Metaphysics of Words and the Semantics of Quotation. Hans veiledere var Charles Chihara, Stephen Neale og John Searle.

Herman Cappelen er bror av Alexander Cappelen, professor i samfunnsøkonomi ved Norges Handelshøyskole, sønn av skuespiller Kari Simonsen og forfatteren Peder Wright Cappelen, som var etterkommer til Jørgen Wright Cappelen, og som tilhører den såkalte forlagsgrenen i den norske slekten Cappelen.

Karriere
Cappelen har siden 2020 vært lederprofessor (chair professor) i filosofi ved University of Hong Kong. Han har også tilknytning til Universitetet i Oslo, der han i perioden 2015-2020 var professor ved Institutt for filosofi, idé- og kunsthistorie og klassiske språk. I perioden 2007–2015 var Cappelen professor ved University of St Andrews, der han hadde en Arché Chair. Han har tidligere hatt stillinger ved Oxford University, Somerville College, ved Universitetet i Oslo 2004–2007 og Vassar college 1996–2005. Han var leder av Arche Philosophical Research Centre og en av lederne av to forskningsprosjekter: «Contextualism and Relativism» og «Intuitions and Philosophical Methodology». Cappelen var en av de opprinnelige ansøkerne til forskningssenteret CSMN (Senter for fremragende forskning) ved Universitetet i Oslo, der han senere ble forskningsleder for blant annet Linguistic Agency.  

Cappelen ble i 2008 innvalgt i Det Norske Videnskaps-Akademi.  

På 2010-tallet var Herman Cappelen hovedredaktør for det fagfellevurderte filosofitidsskriftet Inquiry, som ble grunnlagt av Arne Næss i 1958 og senere hadde den norsk-britiske filosofen Alistair Hannay som hovedredaktør.  

 Bibliografi (utvalg) 
 2004: Insensitive Semantics: A Defense of Semantic Minimalism and Speech Act Pluralism, Wiley-Blackwell – medforfatter: Ernest Lepore
 2007: Language Turned on Itself: The Semantics and Pragmatics of Metalinguistic Discourse, Oxford University Press – medforfatter: Ernest Lepore
 2009: Relativism and Monadic Truth, Oxford University Press – medforfatter: John Hawthorne
 2010: Assertion: New Philosophical Essays, Oxford University Press – medforfatter: Jessica Brown
 2012: Philosophy without Intuitions, Oxford University Press
 2013: The Inessential Indexical: On the Philosophical Insignificance of Perspective and the First Person (med Josh Dever), Oxford University Press
 2016: Context and Communication: Contemporary Introductions to Philosophy of Language (with Josh Dever), Oxford University Press
 2016: Oxford Handbook of Philosophical Methodology, Oxford University Press – medforfattere: Tamar Gendler og John Hawthorne
 2018: Fixing Language, Oxford University Press
 2019: Bad Language, Oxford University Press – medforfatter: Josh Dever  

 2023: The Concept of Democracy : An Essay on Conceptual Amelioration and Abandonment, Oxford University Press  

 Referanser 

 Eksterne lenker  

Kategori:Norske filosofer
Kategori:Norske filosofiprofessorer
Kategori:Professorer ved Universitetet i Oslo
Kategori:Personer fra Oslo
Kategori:Medlemmer av Det Norske Videnskaps-Akademi